Решение на Общия съд (трети състав) от 14 май 2014 г. — Reagens/Комисия(Дело T‑30/10)
„Конкуренция — Картели — Европейски пазар на калаени топлинни стабилизатори — Решение, с което се установява нарушение на член 81 ЕО и на член 53 от Споразумението за ЕИП — Определяне на цени, подялба на пазарите и обмен на чувствителна търговска информация — Продължителност на нарушението — Глоби — Насоки относно метода за определяне на размера на глобите от 2006 г. — Основен размер — Смекчаващи обстоятелства — Способност за плащане — Равно третиране — Пропорционалност — Правомощия за пълен съдебен контрол — Подходяща по размер глоба“
1.                     Съдебно производство — Жалба в първоинстанционно производство — Писмена защита — Изисквания за форма — Саморъчен подпис на адвокат — Задължение за полагане на подпис върху заверените преписи от оригинала — Липса (член 43, параграф 1 от Процедурния правилник на Общия съд) (вж. точки 47 и 48)
2.                     Съдебно производство — Процесуално-организационни действия — Искане за представяне на документи — Задължения на отправилата искането страна (член 64, параграф 3, буква г) и параграф 4 от Процедурния правилник на Общия съд) (вж. точки 54—57)
3.                     Съдебно производство — Жалба в първоинстанционно производство — Изисквания за форма — Кратко изложение на посочените основания (член 44, параграф 1, буква в) от Процедурния правилник на Общия съд) (вж. точки 64—68, 97—101 и 108—112)
4.                     Конкуренция — Административно производство — Задължения на Комисията — Спазване на разумен срок — Отмяна на решението, с което се установява нарушение, поради прекомерна продължителност на производството — Условие — Накърняване на правото на защита на засегнатите предприятия — Последици от прекомерната продължителност на производството за съдържанието на решението на Комисията — Липса (член 81 ЕО; член 41, параграф 1 от Хартата на основните права на Европейския съюз; Регламент № 1/2003 на Съвета) (вж. точки 75—90)
5.                     Конкуренция — Административно производство — Решение на Комисията за установяване на нарушение — Доказване на нарушението и на неговата продължителност в тежест на Комисията — Обхват на тежестта на доказване — Необходима степен на точност на събраните от Комисията доказателства — Съвкупност от улики — Доказателствени задължения на предприятията, оспорващи наличието или продължителността на нарушението (член 81 ЕО; член 2 от Регламент № 1/2003 на Съвета) (вж. точки 117—127, 165—169, 178 и 180)
6.                     Конкуренция — Глоби — Размер — Определяне — Необходимост да се вземе предвид оборотът на съответните предприятия и да се осигури пропорционалност на глобите с този оборот — Липса (член 23, параграфи 2 и 3 от Регламент № 1/2003 на Съвета; Известие 2006/C 210/02 на Комисията) (вж. точка 196)
7.                     Актове на институциите — Мотивиране — Задължение — Обхват — Решение за налагане на глоби — Посочване на критериите за преценка, които са дали възможност на Комисията да определи тежестта и продължителността на нарушението — Достатъчно поясняване (членове 81 ЕО и 253 ЕО; член 23, параграфи 2 и 3 от Регламент № 1/2003 на Съвета; Известие 2006/C 210/02 на Комисията) (вж. точки 215—217)
8.                     Конкуренция — Глоби — Размер — Определяне — Метод на изчисление, определен в приетите от Комисията насоки — Изчисляване на основния размер на глобата — Отчитане на характеристиките на нарушението като цяло — Задължение за отчитане на другите конкретни обстоятелства в случая на всяко от участващите предприятия — Липса (член 81, параграф 1 ЕО; член 23, параграфи 2 и 3 от Регламент № 1/2003 на Съвета; точки 21—23 от Известие 2006/C 210/02 на Комисията) (вж. точки 219—249)
9.                     Конкуренция — Глоби — Размер — Определяне — Критерии — Смекчаващи обстоятелства — Поведение, отклоняващо се от договореното в рамките на картела — Преценка (член 81, параграф 1 ЕО; член 23, параграфи 2 и 3 от Регламент № 1/2003 на Съвета; точка 29 от Известие 2006/C 210/02 на Комисията) (вж. точки 266—271)
10.                     Конкуренция — Глоби — Размер — Определяне — Намаляване поради финансовото положение на предприятието — Условия (точка 35 от Известие 2006/C 210/02 на Комисията) (вж. точки 299—305)
Предмет
Искане за отмяна на Решение C(2009) 8682 окончателен на Комисията от 11 ноември 2009 г. относно процедура по прилагане на член 81 (ЕО) и на член 53 от Споразумението за ЕИП (преписка COMP/38589 — Топлинни стабилизатори) или, при условията на евентуалност, искане за изменение в частта относно размера на наложената на жалбоподателя глоба
Диспозитив
1)
Отхвърля жалбата.
2)
Осъжда Reagens SpA да заплати съдебните разноски.